Viemme yhteisöön ensimmäistä avustuskuormaa.
Avustusjärjestö viitoittaa tietä -
viemällä avustusta Filippiinien syrjäseuduille.
C. S. Lewisin kuolemasta tuli kuluneeksi 50 vuotta.
Tutkimme hänen tietään kohti uskoa.
Kansainvälisen adoption pimeä puoli: ongelmalasten kierrätys.
Palvelujärjestöt auttavat perheitä ja lapsia.
Tervetuloa uutisten pariin!
Hirmumyrsky riepotteli Filippiinejä yli kaksi viikkoa sitten.
Syrjäkyliin alkaa virrata apua vasta nyt.
George Thomas raportoi Filippiineiltä.
CBN-kanavan katastrofiaputiimit raivasivat tiensä syrjäkyliin.
Hallitus yrittää tavoittaa kylät, mutta avuntarve on käynyt ylivoimaiseksi.
Francisco Sokue lähti vapaaehtoistiiminsä kanssa -
viemään avustuskuormaa syrjäiseen Lourdesin kylään.
Tiellä oli esteitä.
Syrjäseuduille on vaikea päästä.
Kaatuneet puut ja sähkölinjat ovat katkoneet teitä.
Lopulta kuorma pääsee perille.
Ihmiset kävelevät auton perässä.
Katkoimme paksun rungon pääväylältä.
Tämä on ensimmäinen avustus- kuorma, joka saapuu kylään.
Vaatii jatkuvaa ponnistelua, -
jotta pahoin kärsineet alueet saadaan vähitellen jaloilleen.
Ihmisiä alkaa heti virrata kaikkialta kylästä.
Miehet, naiset, lapset, nuoret ja vanhukset ovat kiitollisia avusta.
Ihmisissä viriää toivo, kun he näkevät ulkopuolisia.
Heille pienikin apu merkitsee paljon.
Ennen avun jakamista Francisco siunaa kylän.
Sanon, että Jumalalle kaikki on mahdollista. Hän on aina kanssamme.
Ihmiset saavat riisiä, nuudeleita, äidinmaidonkorviketta, tonnikalaa, -
leipää ja vettä.
Tämä oli ensimmäinen avustuskuorma.
Kyläläiset ovat kirjoittaneet kylttejä: "Apua! Meillä on nälkä!"
"Tarvitsemme ruokaa!" Tänään rukouksiin vastattiin.
Olemme iloisia, että toitte meille avustusta. Se auttaa meitä toipumaan.
Alue kylän ympärillä on kärsinyt pahoin.
Haiyan-taifuunin tuulet vahingoittivat jokaista kotia sisämaassa.
Lourdeissa 300 perhettä sai avun.
Tänään otettiin yksi askel valtavassa urakassa -
kohti kotien ja ihmisten elämän jälleenrakennusta.
George Thomas, Lourdes, Filippiinit
Tarkkaa uhrilukua ei vieläkään tiedetä. Monet perheet etsivät kadonneita.
Monet ovat menettäneet toivon kadonneiden löytämisestä, -
mutta monet tarttuvat toiseen toivoon. Lucille Talusan jatkaa.
Naiset etsivät äitiänsä päiväkausia.
Sitten he löysivät hänen ruumiinsa tien vierestä.
Väsyneet naiset surivat hetken ja kävelivät sitten pois.
Tuhannet etsivät yhä kadonneita omaisiaan.
Ihmiset tajuavat, että omaisuutta tärkeämpiä asioita ovat perhe, -
hengissä säilyminen ja uusi toivo Jumalassa.
Pinpinit menettivät neljä perheenjäsentä.
Jessican isä ja serkku menehtyivät.
Hän toivoo, että hänen äitinsä ja kolmevuotias sukulaistyttö löytyvät.
Ruumiita ei ole vielä löydetty, joten toivoa on.
Usko Jeesukseen antaa Jessicalle toivoa.
Hän muistaa Jumalan läsnäolon, -
jonka hän koki tullessaan uskoon, kun hän katsoi Klubi 700 -ohjelmaa.
Tulin uskoon Klubi 700 -ohjelman kautta.
Olin kokenut paljon hylkäämistä. Päätin kokeilla Jeesusta.
Jumala täyttää kaikki tarpeemme kirkkaudessa Kristuksessa.
Jessica toivoo, että vanhemmat huusivat hädässä avuksi Jeesusta.
Kerroin isälle Jeesuksesta, -
joten toivon, että hän huusi Jeesuksen nimeä.
Tiimiläiset johdattivat Jessican monta sukulaista uskoon.
Tiimi rukoili hänen serkkunsa jalan puolesta.
Serkku lennätettiin toiseen kaupunkiin saamaan kunnon hoitoa.
Taclobanin kaikki sairaalat tuhoutuivat.
Monet potilaat odottavat siirtoa.
CBN toimittaa syrjäseuduille terveydenhuoltopalveluja.
Lucille Talusan, Tacloban, Filippiinit
Lisätietoja filippiiniläisten auttamisesta saa kotisivuiltamme.
Osoite on www.cwnews.org
Billy Graham pääsi kotiin kahden sairaalavuorokauden jälkeen.
Hänen keuhkojaan tutkittiin. Lääkärit olivat tyytyväisiä tuloksiin.
Hän oli hyvävointinen. Tämä oli toinen kerta kuukauden sisällä, -
kun hän joutui sairaalahoitoon hengitysteiden tukkoisuuden takia.
Graham vietti hiljattain 95. syntymäpäiväänsä.
Seuraavaksi tutustumme kristittyjen suurmiesten elämään ja perintöön.
Hei! Olen Terry Meeuwsen. Maailmassa on yli 148 milj. orpoa.
Sain kuulla orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta 8 vuotta sitten.
Näin yksinäisyyden, hylkäämisen tuskan ja rakkaudenkaipuun.
Kokemuksen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin ja koulutuksen.
Tule sinäkin perheeksi orpolapsille.
Soita ruudun numeroon, koska joka lapsi on ansainnut onnellisen elämän.
Jokaisen lapsen sisällä on sankari, -
johtaja, ystävä muille, -
joku, joka auttaa, joka toimii oikein, -
joka unelmoi tulevaisuudestaan. Lapset tarvitsevat apuamme.
Mitä minä teen?
Mitä minä sanon?
Miltä pitäisi tuntua?
Superkirja opettaa lapsille moraalisia ja hengellisiä totuuksia -
sekä Jumalan Sanaa.
Liity Superkirja-kerhoon. Saat uusia jaksoja, sitä mukaa kun ne ilmestyvät.
Lisäksi lähetämme kaksi DVD-levyä annettavaksi toisille.
Lähetämme levyt 25 dollarin lahjoitusta vastaan.
Vatikaani on paljastanut entisöityjä katakombifreskoja.
Kardinaali Ravasi johti seremoniaa. Freskot ovat vuodelta 230 jKr.
Mukana on vanhin tunnettu kuva Mariasta ja Jeesus-lapsesta.
Uskotaan, että joissakin freskoissa on alkuseurakunnan naispappeja.
Katakombeja pääsee nyt tutkimaan Google-karttapalvelun avulla.
C. S. Lewisin kuolemasta tuli kuluneeksi 50 vuotta 22.11.
Hän on vaikuttanut miljoonien kristittyjen elämään.
Hän sanoi: "Uskon kristinuskoon niin kuin auringonnousuun," -
"koska näen sen ja sen valossa kaiken muun." Lewis oli aikanaan ateisti.
David Kithcart otti asiasta selvää.
C. S. Lewisin pelastuminen
Jackiksi kutsuttu C. S. Lewis kasvoi isoveljensä Warnien kanssa -
Belfastissa Pohjois-Irlannissa.
Hänen isoisänsä oli pappi.
Usko avautui hänelle vasta myöhemmin.
Lewisilla oli jo varhain mystisiä kokemuksia.
Hänellä oli ilon ja kaipauksen vihlaisuja.
Hän kertoo, miten muisto lapsuuden puutarhasta lävisti hänet kaipauksella.
Lewisin nupuillaan ollut usko kuihtui, kun hänen rakas äitinsä kuoli.
Äiti oli ollut hänen turvakallionsa. Äidin usko oli hänen uskonsa.
Äiti kuoli, kun Lewis oli 10. Hänen uskonsa alkoi murentua.
Hän opiskeli ateistisen W.T. Kirkpatrickin alaisuudessa.
Lewis omaksui Kirkpatrickin ateistisen maailmankuvan.
Jack värväytyi armeijaan ja taisteli 1. maailmansodassa.
Hän koki juoksuhautojen kauhut.
Kun hän opiskeli Oxfordissa, hänen harhailunsa päättyi.
Kun hän tuli sodasta, hän oli vihainen ateisti.
Varhaisen tuotantonsa runoissa Lewis kieltää Jumalan, -
mutta toisaalta hän vihaa Jumalaa.
Hän eli ristiriitojen maailmassa.
Hän on vihainen asioille, joita hän kohtasi ja joita hän näki maailmassa.
Hän syytti Jumalaa, mutta silti hän ei halunnut uskoa Jumalaan.
Oxfordissa hän tapasi monia ihmisiä, joiden kanssa hän tuli hyvin toimeen.
Noin vuoden sisällä hän huomasi, että he kaikki olivat kristittyjä.
Hän halusi saada selville, miksi hän piti heistä.
Häntä viehätti se, miten he elivät.
He olivat mukavia kavereita ja hyvää seuraa.
Kun hän hoksasi heidän olevan kristittyjä, hän varmasti ajatteli:
"Ehkä siinä on sittenkin jotakin, koska se näyttää toimivan."
Totuuden etsintä teki hänestä tinkimättömän.
Hän ei tyytynyt taruihin.
Lewis rakasti myyttejä ja muinaisia norjalaisia saagoja.
Hän oli myös rationalisti. Hän halusi uskoa tosiasioihin.
C. S. Lewisin tie uskoon oli kuin kaksivaiheinen ohjus.
Hänen piti kulkea ateismin kautta, -
jotta hän pystyi uskomaan Jumalan olemassaoloon.
Hän tajusi, ettei ole muuta vastausta. Jumalan täytyi olla olemassa.
Vielä vaikeampaa taisi olla siirtyä Jeesuksen Kristuksen uskoon.
Pitkillä kävelyretkillä ystävykset juttelivat Jumalasta ja Jeesuksesta.
Päivällisen jälkeen C. S. Lewis ja Tolkien olivat kävelyllä.
Tolkien kirjoitti myöhemmin Tarun sormusten herrasta.
Tolkien oli kristitty.
Hän selitti Lewisille, -
että kristinuskon kertomus on maailman ainoa todenperäinen myytti.
Kun hänelle esiteltiin todenperäinen myytti, hän torjui sen.
Luultavasti Tolkien sanoi hänelle silloin Oxfordissa, -
että hän torjui sen, koska se todella tapahtui.
Ihmiset sanoivat, ettei se ollut taru.
Se vaatii vastausta.
Se pitää joko uskoa tai hylätä.
Tolkienin sanat valkenivat hänelle parin päivän kuluttua.
Jack lähti veljensä sivuvaunussa retkelle eläintarhaan.
Matkan aikana Lewis päätti ottaa Jeesuksen vastaan.
Kun Jack kapusi sivuvaunuun, -
hän ei uskonut, että Jeesus oli Jumalan Poika.
Kun hän kapusi ulos, hän oli varma siitä, että Jeesus oli Jumalan Poika.
Hän oli taistellut Jeesusta vastaan. Hän tajusi, että Hän on totuus.
Ohjuksen toinen vaihe syttyi.
Hän pääsi perille Jeesuksen uskoon.
Lewis ei voinut olla kristitty, ennen kuin hän tajusi, -
että Kristuksessa yhdistyvät kaksi erillistä asiaa:
Logos, Sana, Jumalan käsitettävissä oleva kirkkaus tuli lihaksi.
Lewis sanoi kauniisti: "Myytistä tuli historiaa."
Hän eli kristityn elämää hetkestä toiseen, päivästä toiseen.
Hän tutki Jeesuksen sanoja ja eli ne todeksi -
luultavasti paremmin kuin kukaan toinen tuntemani henkilö.
Mitä tapahtuu, kun adoptio epäonnistuu?
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google-pelikaupasta.
Uutisten kotisivuilta voi seurata ajantasaisia uutisia -
missä ja milloin tahansa.
Enää ei tarvitse odottaa uutisia.
Uutisten katsominen on helppoa.
Katson vain minua kiinnostavat reportaasit.
Etsin reportaasin ja katson sen.
Uutisten lähde - CBNnews.com
Hei! Olen Terry Meeuwsen. Maailmassa on yli 148 milj. orpoa.
Sain kuulla orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta 8 vuotta sitten.
Näin yksinäisyyden, hylkäämisen tuskan ja rakkaudenkaipuun.
Kokemuksen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin ja koulutuksen.
Tule sinäkin perheeksi orpolapsille.
Soita ruudun numeroon, koska joka lapsi on ansainnut onnellisen elämän.
Tuore tutkimus järkytti adoptioyhteisöä.
Tutkimus osoitti, että adoptoituja lapsia kaupitellaan internetissä.
Eräät perheet yrittävät pelastaa lapsia. Charlene Israel jatkaa.
Evan Jones nauttii perheen yhteisestä ajasta.
Ukrainalaispojan elämä ei aina ole ollut yhtä huoletonta.
Äiti kuoli, kun Evan oli 8. Evan muutti sisarensa kanssa isoäidin luo.
Lapset päätyivät lopulta orpokotiin.
Yhdysvaltalaisperhe päätti adoptoida hänet.
Oman perheen saaminen oli minulle rukousvastaus.
Minulla oli kaksi veljeä ja sisko. Se tuntui oikealta perheeltä.
Perhe muutti Pohjois-Carolinaan. Pian unelmat alkoivat kariutua.
Vanhemmat eivät pystyneetkään huolehtimaan Evanista.
He alkoivat etsiä Evanille uutta perhettä. Se ei ole tavatonta.
Reutersin tutkimus paljasti, -
että adoptiolapsia kaupitellaan internetin ilmoituspalstoilla.
Ilmoitusten lapset olivat yleensä 6―14-vuotiaita.
Heidät oli yleensä adoptoitu Kiinasta, Venäjältä, Etiopiasta tai Ukrainasta.
Ilmoituksia oli Yahoo-ryhmissä ja Facebook-ryhmässä.
Guatemalasta 11-vuotiaan pojan adoptoinut äiti kirjoittaa:
"Minua hävettää sanoa näin, mutta vihaamme poikaa!"
Asiantuntijat moittivat valtiota puutteellisesta valvonnasta.
Lapsia on päätynyt vaarallisiin olosuhteisiin.
Lapsia on annettu pedofiileille, sairaille ja väkivaltaisille.
Adoptioperhe antoi liberialaistytön pois, kun tämä oli 13.
Uudet vanhemmat pakottivat hänet kanssaan samaan vuoteeseen.
Uusi äiti nukkui alasti.
Venäläistyttöä oli kierrätetty kolmessa kodissa puolen vuoden aikana.
Chuck Johnson Adoptioneuvostosta pitää tutkimustuloksia hälyttävinä, -
vaikkakin adoptioista valtaosa sujuu hyvin.
Se lisää lasten henkistä kuormitusta.
Hän patistaa etenkin kansainvälisessä adoptiossa -
perheitä tutkimaan adoptiotoimiston ja lapsen taustat huolellisesti.
Perheiden on valmistauduttava siihen, että orvoilla on henkisiä ongelmia.
Adoptoitavilla lapsilla on todennäköisesti erityistarpeita.
Venäjä kielsi adoptiot Yhdysvaltoihin viime joulukuussa, -
kun äiti passitti 7-vuotiaan pojan yksin lentokoneella Venäjälle.
Äiti väitti, että poika oli väkivaltainen ja mieleltään sairas.
Asiantuntijoiden mukaan vanhemmat eivät osaa hakea apua.
Adoptio voidaan purkaa myös turvallisesti ja laillisesti.
Sopimus voidaan purkaa laillisesti -
yhteistyössä sosiaalityöntekijöiden, terapeuttien ja oikeusistuinten kanssa.
Lasten etu asetetaan etusijalle.
Evan pääsi tällaiseen järjestelyyn.
Jonesit kuulivat pojan ahdingosta tukiryhmän kautta.
Perhe ymmärsi hakea apua.
Jonesit ja perheen teini-ikäinen poika ovat solmineet vahvat siteet Evaniin.
Pidin heistä. Aloin kutsua heitä äidiksi ja isiksi.
Jonesit adoptoivat Evanin.
Toimimme yhteisymmärryksessä vanhempien ja juristien kanssa.
Yritimme hoitaa oman tonttimme mahdollisimman hyvin.
Evanille ei kanna kaunaa.
Vanha perhe antoi CBN:lle lausunnon:
"Evan on aina osa perhettämme."
"Meistä koko Jonesien perhe on osa perhettämme."
"Lapsemme pitävät Evania serkkunaan."
"Toivottavasti yhteys Evaniin säilyy."
Jonesit myöntävät, että haasteita on, mutta he ovat sitoutuneita.
Emme valehtele, ettemme olisi koskaan korottaneet ääntämme.
Olemme Jumalan avulla selvittäneet, mikä meitä ärsyttää.
Jumala auttaa. Voimme tehdä parannusta, ja Jumala parantaa.
Kun osaamme ottaa vastaan lapsen kiukun, eheytyminen alkaa.
Se tekee Evanista entistä kiitollisemman.
He ovat rakastaneet minua vaikeuksista huolimatta.
Charlene Israel, CBN News
Kotisivuillamme on uutisia seurakunnan työstä maailmalla.
Meitä voi myös seurata Facebookissa ja Twitterissä.
Nappaan sen! Heippa!
Elämä on kiireistä, mutta olen löytänyt hyvän auttamistavan.
Vien kotoa käsin lääkäreitä ja lääkintätarvikkeita hädänalaisille.
Kaivan kaivoja, jotta ihmiset saisivat puhdasta juomavettä.
Tukeni ansiosta evankeliumia julistetaan yli sadassa maassa.
Vien katastrofien uhreille ruokaa, hätäaputarvikkeita ja toivoa.
CBN ja minä autamme ihmisiä joka päivä.
Olen tehnyt suoraveloitussopimuksen.
Tiedän, että lahjoitukseni menee sille, joka sitä eniten tarvitsee.
Liity CBN-kumppanuusohjelmaan ja tee suoraveloitussopimus.
Voit auttaa maailmaa kotonasi.
Jos saisit esittää Kaikkivaltiaalle Jumalalle yhden kysymyksen, -
mitä kysyisit?
Miksi maailmassa on niin paljon kärsimystä?
Mikä on elämäni tarkoitus? - Koska vaimoni paranee?
Miten maailma loppuu? - Mistä kaikessa on kyse? - Miten tulee elää?
Pat Robertson vastaa Raamatun kautta elämän tärkeisiin kysymyksiin.
How Shall We now Live -DVD-levyllä tutkitaan -
Jumalan antamaa tarkoitusta, kärsimystä -
pahan alkuperää, taivasta, pelastusvarmuutta, -
siunattua elämää ja jumalasuhteen syventämistä.
Jos ymmärtäisimme Jumalan tarkoituksia, -
eteemme avautuisi mahdollisuuksien aarrearkku.
Englanninkielinen opetus on saatavana nyt.
Pastori löysi kalifornialaiskaupasta väärin etiketöityjä Raamattuja.
Kauppaketjun mukaan kyse oli inhimillisestä virheestä.
Jotkut pitävät sitä merkkinä Amerikan tilasta. Caitlyn Burke raportoi.
Caleb Kaltenbach toimii pastorina Simi Valleyssä Kaliforniassa.
Pyrimme evankelioimaan ihmisiä siellä, missä he ovat.
Kaltenbach etsi kaupasta Raamattuja. Hän järkyttyi.
Raamattu oli etiketöity kaunokirjallisuudeksi.
Pastori nappasi kuvan ja julkaisi sen Twitterissä.
Pian siitä puhuivat kaikki.
Kuva levisi kulovalkean tavoin.
Kauppaketju sai osakseen arvostelua ja kiitosta:
"Julkeaa! Jos Koraani merkittäisiin fiktioksi, liberaalit raivostuisivat."
Eräs toinen sanoi: "Kauppa on oikeassa, tai todistakaa toisin."
Kauppaketju pahoitteli tapausta ja ilmoitti korjaavansa virheen heti.
Toimitusjohtaja on harras katolilainen.
Kyse oli virheestä.
Uskon, että kyse on virheestä. En näe mörköjä kulissien takana.
Uskon silti, että tapaus kertoo maamme hengellisestä tilasta.
Kiitos seurasta. Ensi viikkoon! Näkemiin ja Jumalan siunausta!
Suomennos: Marianne Tenetz